Document ID: 31992R1332

Nõukogu määrus (EMÜ) nr 1332/92,
18. mai 1992,
millega kehtestatakse lauaoliivide suhtes erimeetmed
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut, eriti selle artiklit 43,
võttes arvesse komisjoni ettepanekuid, [1]
võttes arvesse Euroopa Parlamendi arvamust [2]
ning arvestades, et:
oliivide kasvatamine on olulise tähtsusega majandustegevus, eriti ühenduse Vahemere-äärsetes piirkondades;
olukorda lauaoliivide turul ei ole kohandatud turunõuetega tootmistingimuste ning töötlemis- ja turustamistingimuste osas;
selline olukord on tekitanud pakkumise ja nõudluse tasakaalustamatuse, mis on põhjustanud ülejääkide teket viimastel aastatel;
on väljavaateid tarbimise suurendamiseks eelkõige teavitades paremini olemasolevaid või võimalikke kasutajaid ja kohandades toodangut täpsemalt tarbijate nõudmistele;
erinevatel sektori tegevusalarühmadel peaks olema tarbimist arendavate meetmete rakendamisel eriline osa;
tuleks sätestada erimeetmed lauaoliivide tarbimise suurendamiseks nii, et ühendus osaleb nende meetmete rahastamisel;
et võimaldada lauaoliive kasvatavatel ja turustavatel tootjarühmadel ja tootjarühmade ühendustel tarne koondamist ja järk-järgulist turule laskmist eelkõige sobiva laomahu abil, tuleks selliste rühmade ja ühenduste puhul soodustada käibekapitali moodustamist; sel eesmärgil tuleks ette näha liikmesriikide ja ühenduse rahaline toetus, mille ülemmäär määratakse kindlaks asjaomasel majandusaastal tootjarühmade ja tootjarühmade ühenduste turustatud toodangu väärtuse alusel;
arvestades tootjaliikmesriikides valitsevat olukorda, tuleks ühistutele ja ühistute ühendustele anda nimetatud abi piiratud aja jooksul;
selliste meetmete eesmärk on asutamislepingu artikli 39 eesmärkide saavutamine; kõnealuste meetmete rakendamiseks tuleks ette näha ühenduse rahaline toetus Euroopa Põllumajanduse Arendus- ja Tagatisfondi (EAGGF) tagatisrahastu kaudu,
ON VASTU VÕTNUD KÄESOLEVA MÄÄRUSE:
Artikkel 1
Ühendus osaleb kuni 60 % ulatuses selliste sektori erinevaid tegevusliike koondavate esindavate rühmade esitatud ja rakendatud meetmete rahastamisel, millega arendatakse lauaoliivide tarbimist ühenduses. Gruppide esindavust hinnatakse taotletava eesmärgi järgi.
Artikkel 2
1. Artiklis 1 nimetatud meetmete eesmärgiks on:
- toodete kvaliteedi parandamine turu-uuringute ja madala soolasisaldusega oliivide tootmise alase uurimistöö abil,
- uute pakkimismeetodite arendamine,
- turundusnõuannete levitamine selle sektori mitmesuguste ettevõtjate seas,
- reklaami ja suhtekorralduse edendamine, sealhulgas messide ja muude kaubanduslike ürituste organiseerimine ja neil osalemine.
2. Artiklis 1 nimetatud meetmed ei või olla suunatud kaubamärkidele ega viidata teatavale liikmesriigile.
Artikkel 3
1. Liikmesriigid annavad eriabi CN-koodide 07099031, 07099039, 07108010, 071120, ex07129090, ex20019080, ex20049030 ja 20057000 alla kuuluvate lauaoliivide tootjarühmadele või tootjarühmade ühendustele, mis vastavad määruse (EMÜ) nr 1360/78 [3] artiklis 5 ja artikli 6 lõigetes 1 ja 2 esitatud tingimustele ja mis moodustavad käibekapitali eesmärgiga stabiliseerida pakkumist eelkõige tagades toote sobival viisil turule laskmiseks vajaliku ladustamise rahastamise.
2. Lõikes 1 osutatud eriabi antakse ainult üks kord eeldusel, et kapitali rahastatakse järgmiselt:
- 45 % ulatuses tootjarühmade või tootjarühmade ühenduste poolt,
- 10 % ulatuses liikmesriigi antud abist.
Ühendus rahastab 45 % kapitalist. Liikmesriikide ja ühenduse rahaliste kohustuste kogusumma ei või ületada 10 % ühel majandusaastal tootjarühmade või tootjarühmade ühenduste turustatud toodangu väärtusest.
3. Lõikes 1 osutatud abi andmisel loetakse vastavalt asjaomase sektori kehtivatele õigusaktidele moodustatud ühistud või ühistute ühendused kõige rohkem kolmeks aastaks võrdseteks lõikes 1 osutatud tootjarühmadega või tootjarühmade ühendustega. Kõnesoleval juhul esitavad ühistud või ühistute ühendused tagatise saadud abi tagasimaksmise kohta juhuks, kui lõigetes 1 ja 2 osutatud kohustusi ei täideta.
Artikkel 4
Artiklis 1 osutatud meetmete osaline rahastamine ja artiklis 3 ettenähtud abi loetakse põllumajandusturgude stabiliseerimiseks ettenähtud sekkumismeetmeteks vastavalt nõukogu määruse (EMÜ) nr 729/70 [4] artikli 3 lõikele 1. Meetmeid rahastab Euroopa Põllumajanduse Arendus- ja Tagatisfondi (EAGGF) tagatisrahastu.
Artikkel 5
Määruse (EMÜ) nr 136/66/EMÜ [5] artiklis 38 sätestatud korras komisjon:
a) määratleb käesoleva määruse artiklis 2 ettenähtud meetmed;
b) võtab vastu käesoleva määruse rakendamise üksikasjalikud eeskirjad; sellised üksikasjalikud eeskirjad sisaldavad meetmeid ühenduse rahalise abi kasutamise järelevalveks.
Artikkel 6
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. mai 1992

Labels: 3
15
17
6